[bookmark: _GoBack]5 Жобалық талдаудың концептуалды негіздері

Жобаны қолдануда табылған қажеттіліктің жоғары бағасы, инвестициялық шешімді дайындау сатысында ұсынылған варианттардың терең зерттеулер жүргізілуіне көп көңіл аудартады – жобалық талдауда бұл жобалық шешімнің тәжірибедегі тұрақтыланған сараптаудың стандартты бағыттарымен байланысты. Әзірлеушілердің бұл талапты білуі жобаны әзірлеу экономикалық және қаржылық, экологиялық, әлеуметтік, институциялдық , коммерциялық, техникалық аспектілерге көңіл аудартады.
Инвестициялық шешімді дайындау кезінде жобалық сараптауды өткізу кешенді сараптаудың келесі бағыттарын және негізгі сұрақтарға жауап алуды ұсынады: Техникалық талдау. Жоба техникалық негізделген бе?       Коммерциялық талдау. Жобаның өніміне сұраныс бар ма?Жобаны қамту қалай ұйымдастырылған?
Болашақ инвестициялық жобаның бизнес-идеясы тұжырымдалғаннан кейін, кәсіпорын сол бизнес-идеясын іске асыра ала ма деген сұрақ туады. Бұл сұраққа жауап беру үшін кәсіпорынның тиісті экономикалық саласының жағдайы мен сала шеңберіндегі кәсіпорынның салыстырмалы жағдайын талдау керек. Талдаудың осы түрі инвестициялық жобаны әзірлеу мен оны талдаудың алдын ала кезеңінің мазмұнын құрайды. Батыстық жобаларды талдау тәжірибесінде әдетте төмендегі критерийлерді қолданады:
· саланың пісіп-жетілуі;
· кәсіпорынның бәсекеге жарамдылығы (оның нарықтағы жағдайы).
Салының пісіп-жетілуін оны даму жағдайының төрт түрінің біреуіне жатқызу арқылы талдау қалыптасқан: эмбрионалдық, өспелілік, пісіп-жетілген немесе ескерген (кесте).
Екінші критерийге сәйкес, кәсіпорынның тиісті сала шеңберінде оның бәсекеге жарамдылығын орнату керек. Басқаша айтқанда, тауар мен қызмет көрсетудің мақсатты нарығында берілген кәсіпорынның басқа кәсіпорындармен салыстырмалы жағдайын анықтау. Әдетте кәсіпорынның негізгі алты жағдайын қолданады: басым, мықты, жағымды, тұрақсыз, әлсіз, өмір сүре алмайтын.
Кәсіпорынның пісіп-жетілу критерийі мен бәсекелік қабілетін салыстыру арқылы кәсіпорынның өмір сүру циклының матрицасын құруға болады және ол матрица конструктивті сипатқа ие болады: кәсіпорынның жағдайын қалыптастырып қана қоймай, ары қарай дамуы бойынша қағидалық кеңестер береді.
Жобаны талдаудың алдын ала кезеңінің соңғы нәтижесі көрсетілген критерийлер бойынша нақты бір кәсіпорынның жағдайын белгілеу болып табылады, яғни берілген кәсіпорынның матрицадағы қандай нақты «торға» жататындығын білдіреді.
Талдаудың алдын ала кезеңі уақыт бойынша ұзақ болмауы керек және алдын ала кезеңінде жасалатын қорытындылар сапалық бағаларға негізделеді. Соған қарамастан, бұл кезең келесі екі себепке байланысты қажет:
· стратегиялық инвестормен ары қарай қатынас жасау барысында салының пісіп-жетілуі мен кәсіпорынның бәсекелік жағдайы туралы мәселелер міндетті түрде қозғалады және бұған алдын ала дайындалу керек;
· егер кәсіпорынның басқарушылары (менеджерлері) талдауға назар аудармаса, онда стратегиялық инвестор бұл жұмысты өзі атқарып, оң нәтижелерге келмеуі мүмкін.
Жобаның көптүрлілігіне қарамастан, оларды талдау әдетте кейбір жалпы сызбаға сәйкес келеді, ол жобаның коммерциялық, техникалық, қаржылық, экономикалық және институционалдық орындалуын бағалайтын арнайы бөлімшелерден тұрады. Стратегиялық инвестордың көзқарасы бойынша, дұрыс жоба тәуекелді талдаумен аяқталуы керек. Сызбада қолданылатын «жоба қабылданбайды» резолюциясы шарттық сипатта болатынын атап өткен жөн. Шындығында да жоба бастапқы қалпымен қабылданбауы қажет. Сонымен қатар жобаның түрі мысалы, оның техникалық орындалмауы жағынан өзгеруі мүмкін және жаңартылған жобаны талдау басынан басталуы керек.
Институционалды талдау. Жобаның сыртқы ортасының деңгейі
(әртүрлі ұйымдастырушылық құрылымдар) тауарды ұтымды өткізуге бола ма? Ұйымдастырушы –орындаушылардың дәрежесі жобаны іске асыра ала ма?
Талдаудың бұл түрі инвестициялық жобаның ұйымдастырушылық,  құқықтық, саяси және әкімшлілік тұрғыда еске алынуы мен сәттілікпен орындалу мүмкіндігін бағалайды. Инвестициялық жобаның осы бөлімі сандық та, қаржылық емес болып табылады. Оның негізгі мақсаты-инвестициялық жобамен бірге жүретін сыртқы және ішкі факторларының жиынтығын бағалау.
Ішкі факторларды бағалау әдетте келесі нұсқау бойынша жүреді.
1.Өндірістік менеджмент (басқарудың) мүмкіндігін талдау. Менеджменттің (басқарудың) нашар болуы кез келген, тіпті жақсы жобаны күйретуі мүмкін екені белгілі.
2.Еңбек ресурстарын талдау. Жобаны іске асыру үшін тартылатын еңбек ресурстары, жобаның ішінде қолданылатын технологиялардың деңгейіне сәйкес болуы керек. Кәсіпорын үшін жаңа отандық немесе шетелдік технологияны қолданған жағдайда бұл мәселе өзекті болып табылады. Кәсіпорындағы өндіріс мәдениеті жасалған жобаға сәйкес келмейтін жағдайлар қалыптасуы мүмкін, сол кезде не жұмысшыларды оқыту не жаңа жұмысшыларды жалдауға тура келеді.
3.Ұйымдастырушылық құрылымын талдау. Инвестициялық жобаның осы бөлімі неғұрлым қиын, өйткені бұл мәселе бойынша қазақстандық кәсіпорындарда тәжірибе толығымен жоқ. Кәсіпорында қабылданған ұйымдастырушылық құрылым жобаның дамуын ұстап қалмауы керек. Кәсіпорында шешім қабылдау процесі қалай жүріп жатқаны мен оларды орындау жауапкершілігінің бөлінуі қалай жүзеге асып отырғанын талдау қажет. Әзірленіп жатқан инвестициялық жобаны басқаруды дербес басқару құрылымына бөлуіміз керек екендігін ұмытпауымыз керек, яғни кәсіпорын бойынша иерархиялық құрылымымен матрицалық иерархиялық басқару құрылымына тұтас өту керек.
Әлеуметтік талдау. Жоба әлеуметтік мәселелерді қандай дәрежеде шешуге бағытталған? Өнімді өткізу қалыптасқан әлеуметтік жағдайды бұзбайды ма? Әртүрлі әлеуметтік топтардың мүдделері қандай дәрежеде ескерілді деген негізгі сұрақтарды қамтиды.
Экологиялық талдау. Қоршаған ортаға жоба қалай әсер етеді?
Қаржылық талдау. Негізгі сұрақтары:  Жоба қаржы жағынан өміршең бе? Тұтынушылар есебінен жобаға шығарылған шығындар орала ма? 
Инвестициялық жобаның бұл бөлімінің көлемді және еңбек сыйымдылығы жоғары. Бұл мәселені түпкілікті қарастыруға жекелеген тауарлар арналады. Қаржылық талдаудың өзара байланысты мәселелер кешенін қарастырайық. Инвестициялық жобалаудың қаржылық бөлімінің жалпы нұсқасы қарапайым тізбекке негізделген:
     1.Кәсіпорын қызметінің соңғы 3 (дұрысы 5 жыл) жыл ішіндегі қаржылық жағдайына талдау жасау.
     2.Инвестициялық жобаны дайындау кезеңіндегі кәсіпорынның қаржылық жағдайына талдау жасау.
     3.Негізгі өнім өндірісінің залалсыздығына талдау жасау.
     4.Инвестициялық жобаны жүзеге асыру барысындағы пайда мен ақша ағымдарын болжамдау.
     5.Инвестициялық жобаның тиімділік бағасы.
Шығынсыздықты талдау негізгі өнімдерді шығару өткізудің өзіндік құн құрылымын талдау бойынша жүйелі жұмыстарды және барлық шығындарының айнымалы (өндіріс көлемі мен сату көлемінің өзгеруіне орай өзгереді) тұрақтыға (өндіріс көлемі өзгеруіне байланысты өзгермейді) бөлінуін қамтиды
Шығынсыздықты талдаудың негізгі мақсаты - шығынсыздық нүктесін анықтау, яғни пайданың нольдік мәніне сәйкес келетін тауар көлемін сату.Шығынсыздықты талдаудың маңыздылығы нақты немесе жоспарланған пайданы инвестициялық жоба процесінде шығынсыздық нүктесі мен кәсіпорынның пайданы алып келетін іскерлігі сенімінің кейінгі бағасына салыстыруына негізделген.
Экономикалық талдау. Жалпы қоғамға жобаның тиімділігі қандай деген сұраққа жауап беру үшін жасалады. Мұндай кешендік талдаудың құндылығы сонда, ол жобаға шығынмен құндық нысандағы табысты анығырақ анықтап, қаржылық есептің негізін дайындауға көмектеседі.
Экономикалық талдау міндеті қойылымының мысалын қарастырайық.
С деген компания кез келген бір тауарды келесі шарттармен өндірсін:
· компанияға шикізатты арзан бағамен мемлекеттік ұйым сатсын;
· импортталатын қосалқы элементтерді де компанияға мемлекет халықаралық бағалардан төмен сатсын;
· кәсіпорын өзінің жұмысшыларына еңбек ақысын мемлекеттік стандартының деңгейінде төлесін;
· нәтижесінде кәсіпорын тауарларды мемлекеттік кәсіпорындарға шетелдің еркін нарығындағы бағадан едәуір төмен бағамен сатады.
 Мұндағы міндет-мемлекеттің осындай жобаны асырудан табатын пайдасын төменде көрсетілген нұсқаларды салыстыра отырып анықтау:
· компанияға шикізат пен қосалқы бөлшектерді нарықтық бағамен сату, жұмысшыларға еңбекақыны әлемдік стандарттар бойынша төлеу, содан соң компаниялардан тауарларды еркін бағамен сатып алу;
· ұқсас тауарларды (ең бастысы, сапа көрсеткіші бойынша) шетелден сатып алу.
 Осылайша, экономикалық талдау процесінде бұл жобаның іске асуының нәтижесінде түскен кәсіпорын иелерінің пайдасы емес, мемлекеттің пайдасын анықтау керек.
Техникалық талдау. Инвестициялық жобаны техникалық талдау міндетіне мыналар жатады:
· жоба мақсаттарының көзқарастарына неғұрлым сәйкес келетін технологияларды анықтау;
· жергілікті жағдайларды талдау, оның ішінде шикізатқа, энергияға, жұмыс күшіне қол жеткізуді және оның құнын;
· жобаның іске асуы мен жоспарлаудың потенциалды мүмкіндіктерін тексеру;
Техникалық талдауды, әдетте, кәсіпорынның жеке сарапшылар тобы арнайы мамандарды шақыру арқылы жүргізеді. Техникалық талдаудың стандартты процедурасы қолда бар жеке технологияларды талдаудан басталады. Сонымен қатар келесі критерийлерді басшылыққа алу керек: 
1) технология өзін алдын ала жақсы жағынан көрсетуі тиіс, яғни стандартты болу керек; 
2) технология импорттық қондырғылар мен шикізаттарға бағытталмауы керек.
Маркетингтік талдау сұранысты алдын ала болжауды қамтиды. Инвестициялық жобаны даярлау барысында жобаның дәлдігін қалаулы дәлдікке жету шығындарымен салыстыра отырып анықтау керек. Шешім қабылдау процесі белгісіздік жағдайында іске асса да, дұрыс болжау осы белгісіздік дәрежесін азайтады.
Инвестициялық жобалаудың барлық маркетингтік аспектілерін қарастырудың мүмкін еместігін түсіне отырып, маркетингтік негізгі мағыналық бөлімдеріне тоқталайық. Маркетингтің барлық сұрақтарының түйісу келесі блоктарды атап көрсетуге мүмкіндік береді: нарықты талдау, бәсекелік ортаны талдау, өнімнің маркетингтік жоспарын жасау. Аталған бөлімдердің қажетті шарты қолданылатын ақпараттардың шынайылығы болып табылады. Төменде көрсетілген блоктардың қысқаша сипаттамасы көрсетілген.
Нарықты зерттеу мақсаты-тұтынушылардың сұранымын анықтау, маркетинг бойынша шешім қабылдауды жеделдету және сапаны жоғарылату үшін нарық сегменттері мен сатып алу процесін анықтау.
Нарықты құрылымдылық зерттеуді мемлекеттік немесе жеке кәсіпорындардың, жергілікті, ұлттық немесе халықаралық компаниялардың, дәстүрлі немесе жаңа, маркіленген немесе маркіленбеген өнімдердің бәсекелестерін анықтаудан бастау керек. 

2.10 Инвестициялық жобалардың микроэкономикалық
фуңдаментальді талдауы. Инвестициялық жобаның бизнес-жоспары

Инвестициялық жобалардың микроэкономикалық фундаментальді талдау әдістеріне келесілер жатады:
1) жобаларды қаржылық талдау, қаржылық есеп беруді талдау;
2) залалсыздықты талдау, залалсыздық нүктесін анықтау;
3) қаржылық-экономикалық талдау тәсіддерін (  көлденең, тікелей,   салыстырмалы, үлгілерді мультипликативті кеңейту және факгорлық) қолдана отырыпталдау;
4) инвестициялық жобаның техникалық-экономикалық негіздеуін құру;
5) инвестициялық жобаның бизнес – жоспарын құру.
Кәсіпорынның нақты бір жобаға қатысты инвестициялық іскерлігінің жалпы реттелуі жобалық цикл түрінде қалыптасады және ол циклдың келесі кезеңдерге ие.
1.Жобаның тұжырымдалуы. (кей уақытта «идентификациялау» термині қолданылады). Бұл кезеңде кәсіпорын жетекшілерінің жоғары құрамы кәсіпорынның ағымдағы жағдайына талдау жасап, кәсіпорынның ары қарай дамуының пайдалы бағыттарын анықтайды. Талдау нәтижесі бизнес идеясы түрінде рәсімделіп, кәсіпорынның неғұрлым маңызды міндеттерін шешуге бағытталады. Бұл кезеңде идеяны жүзеге асыруға қатысты едәуір дәлел аргументациялар болуы қажет. Кәсіпорынның одан әрі дамуы жөнінде бірнеше идея пайда болуы мүмкін. Егер олардың барлығы бірдей дәрежеде пайдалы және іске асырымды болса, оны даярлаудың соңғы кезеңінде олардың ішінен неғұрлым тиімдірегін қабылдау үшін бір мезгілде бірнеше инвестициялық жобалар әзірленеді.
 2.Жобаны дайындау. Жобаның бизнес-идеясы бірінші тексерілімнен өткеннен кейін, оң немесе теріс деген тиянақты шешім қабылдауға болғанға дейін оны (яғни бизнес-идеяны) ары қарай дамыту керек. Бұл кезеңде жоба жоспарының барлық бағыттарында-коммерциялық, техникалық, қаржылық, экономикалық, институционалдық және т.б.-оны бірте-бірте нақтылау мен жетілдіру талап етіледі. Бұл кезеңде жобаның жекелеген міндеттерді шешу үшін бастапқы ақпараттарды іздеу немесе жинақтау аса маңызды болып табылады. Жобаның сәтті іске асуы жобаны талдау процесінде пайда болатын мәліметтерді дұрыс өңдей алуға және бастапқы ақпараттардың шынайылығына тәуелді екенін түсіну керек.
3.Жобаны сараптау. Жобаның жүзеге асыру алдында оның білікті сараптамасы-жобаның өмірлік циклына аса қажетті саты жүргізілу керек. Егер жоба негізінен стратегиялық инвестор есебінен қаржыландырылатын (несиелік немесе тікелей) болса, онда инвестордың өзі сараптама жүргізеді мысалы, болашақта жобаны іске асыру процесінде ақшасының көп бөлігін жоғалтудан гөрі, бұл кезеңде беделді бір консалтингтік фирмаға ақшасының кейбір бөлігін жұмсауды қалауы мүмкін. Егер кәсіпорын инвестициялық жобаны негізінен өз ақша құралдарының көмегімен іске асыруды жоспарласа, онда жобаның негізгі жағдайларының дұрыстығын тексері үшін де сараптама қажет.
4.Жобаны іске асыру. Бұл кезең бизнес-идеяның дамуынан бастап жобаның іске қосылу мезетіне дейін толық қамтиды. Мұнда қызметтің барлық түрінің орындалуын қадағалау және мемлекеттің ішіндегі реттеуші органдар мен шетелдік немесе отандық инвесторларының бақылауы кіреді. Берілген кезең жобаның іске асуының негізгі бөлігін де қамтиды, ал оның мақсаты-бастапқы инвестицияны жабу үшін жоба өндіретін ақша ағымдарының жеткіліктігін тексеру және инвесторлардың салған ақшаларынан күтетін қайтарылымдарын қамтамасыздандыру.
5.Нәтижелерді бағалау. Бұл жобаның соңында, сондай-ақ жобаны орындау процесі кезінде жүргізіледі. Бұл қызмет түрінің негізгі мақсаты жобаға салынған идеялар мен олардың іс жүзіндегі орындалу дәрежесі арасындағы нақты кері байланысты алу болып табылады. Мұндай салыстырулардың нәтижесінде жобаны құрастырушылар аса құнды тәжірибе жинақтайды. Бұл тәжірибені басқа жобаларды іске асырғанда да қолдануға мүмкіндік береді.Бизнес-жоспар, инвестициялық жоба – белгілі бір жобаны өткізудің экономикалық мақсатқа лайықтылығын талдаумен алдын ала зерттеу, жаңа немесе қазіргі бар болған бизнесті дамыту мақсатымен жасалатын құжаттар.  Нәтижелік материалдар бір бірінен талқылаудың тереңдігі мен толықтығымен ерекшеленеді.
Бизнес-жоспарда бизнесті дамыту стратегиясы талданып негізделеді, өндірістің, сатып алу мен өткізудің мүмкін болатын нұсқалары, сонымен қатар жобаның кәсіпорын әрекетінің тиімділігіне ықпалы  бағаланады; жобаның өтімділік мерзімі есептелінеді, жалпы бюджеттен қаржыландырылатын жобалардың барлық топтары үшін тиімділіктің жалпы көрсеткіштері болжанады; қаржыландырудың оптималды әдістері мен графиктері, инвестициялар мен несиелік құралдарға қажеттіліктері анықталады.
Бизнес-жоспар ішкі және сыртқы мақсаттар үшін құралады. Көбінесе бизнес-жоспарды инвестицияларды тарту қажет болған кезде ғана құра бастау біздің елде қалыптасып қалды. Шын мәнінде ол тек сыртқы мақсаттар үшін ғана құралмайды.
Осындай сыртқы мақсаттарға: қосымша инвестицияларды немесе қарыз құралдарын тарту қажеттілігін негіздеу, фирманың бар мүмкіншіліктерін көрсету және инвесторлар мен банк тарапынан назар аударту, оларды инвестициялық жобаның тиімділігінің қажетті деңгейлігіне және кәсіпорын менеджментінің жоғарғы деңгейлігіне сендіру.
Әр инвестор ұсынылатын инвестициялық жобаға инвестициялаудың табыстылығын және жобадан қайтарып беру мүмкінділігі мен салымдардың тәуекелділік байланысын бағалағысы келеді, ал бұл үшін ең жақсы тәсіл -  инвестициялық жобаның бизнес–жоспарын зерттеу мен талдау болып табылады.
Кәсіпорын бизнес-жоспарды құру көмегімен шеше алатын негізгі міндеттерге мыналар жатады:
· Өнімді өткізу нарығының даму перспективалары мен көлемін анықтау;
· Өнімді немесе қызметті өндіру мен өткізу бойынша, өндірісті дамыту бойынша мүмкін болатын шығындарды бағалау;
· Табысты болжау үшін өнімге немесе қызметке мүмкін бағалары мен шығындарын салыстыру;
· Қаржылық-шаруашылық әрекетті жоспарлау кезінде санадағы қателіктерді тауып алу;
· Берілген өндірістің қалыптасқан экономикалық жағдайда дамуының мақсатқа лайықтылығын анықтау;
· Тәуекелдерді бағалау.
Несиелендіру, инвестицияларды тарту немесе түрлі жобаларды қаржыландыру кезінде бизнес-жоспар негізделген оптималды шешім қабылдауға мүмкіндік беретін құжат ретінде қажет.
Бизнес-жоспарды (инвестициялық жоба) құрастыра отырып, отандық және халықаралық стандартты, оның ішінде «ЮНИДО» ұсынған әдістемені басшылыққа алу қажет. Аталған әдістемеге сәйкес жобада келесі параметрлер нақты белгіленуі қажет:
· өндірістік бағдарлама;
· сандық және авсолютті өлшемде қажетті ресурс көлемі мен құрылымы;
· жобаны іске асыру үшін ұйымдық, техникалық және технологиялық мүмкіндіктердің болуы;
· кадрлармен қамту;
· жобаны іске асыруды қаржылық қамту.
Инвестициялық жобаны құрастыруға және әзірлеуге қойылатын талаптарды ерекше атап өту керек:
1) балама жобалармен салыстыруды қамтамасыз ету;
2) техникалық жобалау, құрылыс, өндірісті ұйымдастыру, сату, қаржы саласында шағынды есепке алу, сонымен қатар басқару саласы бойынша білікті мамандардың болуы.
Осылайша, мамандар мыналарды анықтауы тиіс:
· жоба масштабы;
· жобаға жұмсалатын шығын көлемі;
· инвестицияға сұраныс;
· жобаны іске асыру мерзімі;
· жобаны іске асырудың күнтізбелік жоспары.
Инвестициялық жобаны құрастыруға қойылатын маңызды элемент немесе талап оның пысықталып, түрлі инвесторлардың бағалау мүмкіндігі болып саналады. Жобаны инвестициялаудың мақсаттылығын бағалау кезінде инвестор мынаны есепке алады:
· жобаны техникалық пысықтау;
· коммерциялық сатылуы;
· экономикалық және қаржылай пысықталуы;
· жобаны іске асыруды кадрлық қамту;


